|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ** |
|  |

Αθήνα, 25 Αυγούστου 2022

**ΔΕΛΤΙΟ ΤΥΠΟΥ**

Αποτελέσματα τελωνειακών ελέγχων

Στο πλαίσιο υλοποίησης του στρατηγικού σχεδιασμού της Ανεξάρτητης Αρχής Δημοσίων Εσόδων για την καταπολέμηση του λαθρεμπορίου και της διακίνησης ναρκωτικών, όπλων, τσιγάρων, ρευστών διαθεσίμων και παραποιημένων προϊόντων κλπ, η Γενική Διεύθυνση Τελωνείων & Ε.Φ.Κ της ΑΑΔΕ συνεχίζει τους εκτεταμένους και στοχευμένους ελέγχους σε ολόκληρη τη χώρα με εξαιρετικά αποτελέσματα.

Συγκεκριμένα, μέσα σε μια εβδομάδα:

-υπάλληλοι του Τελωνείου Κήπων με την καθοριστική συμβολή του σκύλου ανιχνευτή ρευστών AXEL εντόπισαν: 7 χαρτοσακούλες στην εσωτερική φόδρα βαλίτσας σε ΙΧΕ αυτοκίνητο Γάλλου υπηκόου που αναχωρούσε για Τουρκία, οι οποίες περιείχαν συνολικά 71.950,00 ευρώ. Τα πόσο δεσμεύτηκε και επιβλήθηκε πρόστιμο περίπου 20.000,00 ευρώ.

-υπάλληλοι του Τελωνείου Κομοτηνής ανακάλυψαν και κατέσχεσαν ως αντικείμενα λαθρεμπορίας τα παρακάτω προϊόντα:

1) 885 κιλά αρωματισμένου καπνού για ναργιλέ

2) 30 πακέτα τσιγάρα

3) 160 τεμάχια συσκευών θέρμανσης καπνού (πλήρες σετ)

4) 10 λίτρα αλκοολούχο ποτό και

5) 50 λίτρα πετρέλαιο.

Οι αναλογούντες δασμοί και φόροι ανέρχονται στο ποσό των 251.762 €.

-Υπάλληλοι του Τελωνείου Αερολιμένα Αθηνών «Ελ. Βενιζέλος» εντόπισαν στην αίθουσα επιβατών EXTRA SCHENGEN, πέντε εγκαταλειμμένες αποσκευές οι οποίες είχαν αφιχθεί με πτήση από το Κάιρο. Κατόπιν ελέγχου, διαπιστώθηκε ότι σε αυτές περιέχονταν συνολικά 93.400 τεμάχια αφορολόγητα τσιγάρα και 119 κιλά αφορολόγητος καπνός για ναργιλέ. Τα παραπάνω είδη κατασχέθηκαν και οι αναλογούντες δασμοί και φόροι ανέρχονται συνολικά σε 59.005,33€.

Στο ίδιο αεροδρόμιο, οι ελεγκτές του τελωνείου εντόπισαν επιβάτη, προερχόμενο από το Ντουμπάι, ο οποίος έφερε μαζί του μετρητά, 90.000€ και 33.500$, για τα οποία δεν προέβη στη σχετική δήλωση στο Τελωνείο, ως όφειλε. Τα χρήματα δεσμεύτηκαν και θα εισπραχθεί πρόστιμο 25% επί του δεσμευθέντος ποσού. Δηλαδή, 22.500,00€ και 8.375,00$. Επίσης, εντοπίστηκε επιβάτης από το Άμπου Ντάμπι, με αδήλωτα μετρητά 18.000€, τα οποία δεσμεύτηκαν και θα εισπραχθεί πρόστιμο 25% επί του δεσμευθέντος ποσού, δηλαδή 4.500,00€.

-Στο αεροδρόμιο Μακεδονία, οι τελωνειακοί ελεγκτές εντόπισαν κάτοχο διαβατηρίου της Δημοκρατίας της Αρμενίας να κατέχει τα αδήλωτα χρηματικά ποσά των 9.615,00 ευρώ, των 1.900,00 δολαρίων Αμερικής, καθώς και των 1.000,00 ντραμ Αρμενίας.